Det første Formel 1 løpet som Ralf Schumacher kjørte var Australias Grand Prix i 1997-sesongen. Han kjørte en Jordan-Peugeot, men måtte bryte i løpet. De fleste løpene denne sesongen endte med at Schumacher måtte bryte og sammenlagt endte han på en ellevteplass. Likevel kom han på podiet allerede i det tredje løpet denne sesongen. Den neste sesongen byttet Jordan til motorer fra Mugen-Honda og Schumacher fikk vist at han virkelig hadde potensial da han endte på andreplass bak lagkameraten Damon Hill i et regntungt Belgias Grand Prix, der både favorittene Häkkinen, Michael og mange andre røk ut. Det viste seg senere at en stallordre fra Jordan kan ha hindret hindret Ralf i å ta seieren.